หุ้นไทยแผ่วปิด 875.07 จุด
ดัชนีตลาดหลักทรัพย์แห่งประเทศไทย ปิดตลาดวันศุกร์สุดสัปดาห์แผ่วลงเล็กน้อย&nbsp; แต่ดัชนียังสามารถประคองตัวอยู่ในแดนบวกได้ ปิดตลาดที่ 875.07 จุด เพิ่มขึ้น 0.15 จุด ซึ่งกระเตื้องขึ้นมาจากจุดต่ำสุดของวันที่ 872.94 จุด มูลค่าการซื้อขาย 42,309.35 ล้านบาท
6 ส.ค. 2553

ดัชนีตลาดหลักทรัพย์แห่งประเทศไทย ปิดตลาดวันศุกร์สุดสัปดาห์แผ่วลงเล็กน้อย  แต่ดัชนียังสามารถประคองตัวอยู่ในแดนบวกได้ ปิดตลาดที่ 875.07 จุด เพิ่มขึ้น 0.15 จุด ซึ่งกระเตื้องขึ้นมาจากจุดต่ำสุดของวันที่ 872.94 จุด มูลค่าการซื้อขาย 42,309.35 ล้านบาท 
นายธวัชชัย อัศวพรไชย ผู้อำนวยการ ฝ่ายวิเคราะห์หลักทรัพย์ บล.โกลเบล็ก กล่าวว่า กรณีที่กลุ่มพันธมิตรประชาชนเพื่อประชาธิปไตย เตรียมชุมนุมหน้าทำเนียบรัฐบาลในวันพรุ่งนี้ เป็นปัจจัยที่กดดันตลาดเล็กน้อย ทำให้นักลงทุนส่วนหนึ่งขายทำกำไรและหลีกเลี่ยงความเสี่ยงในช่วงวันหยุด
"แต่เชื่อว่า น่าจะผ่านไปได้ด้วยดี เพราะคงเป็นแค่การช่วงชิงพื้นที่สื่อเท่านั้น" นายธวัชชัย กล่าว
นอกจากนี้ นายธวัชชัย เชื่อว่า สถานการณ์ทางเศรษฐกิจและผลประกอบการ รวมทั้งการจ่ายเงินปันผลของบริษัทจดทะเบียนที่จะออกมาในสัปดาห์หน้าจะเป็นปัจจัยบวกที่สนับสนุนให้ดัชนีหุ้นไทยปรับเพิ่มขึ้นได้ โดยมีกรอบอยู่ระหว่าง 860-885 จุด
ขณะที่นักลงทุนต่างชาติน่าจะยังคงซื้ออย่างต่อเนื่อง โดยจะเห็นได้จากค่าเงินบาทที่ไม่ผันผวนมากนัก และอยู่ในทิศทางแข็งค่าขึ้น